[{"text_idx": "#000007", "text": "Troi'r sylw o ail gartrefi at ddeddf eiddo gyflawn"}, {"text_idx": "#000009", "text": "Cau ffatri yn ergyd i gymunedau"}, {"text_idx": "#000015", "text": "Mewn rali sydd i'w chynnal yng Nghaerfyrddin am 2pm Ddydd Sadwrn yma (14/1), bydd Cymdeithas yr Iaith yn symud pwyslais ymgyrch \"Nid yw Cymru ar Werth\" o ymgyrchu'n erbyn gormodedd o ail gartrefi ac AirBnBs at ymgyrchu dros Ddeddf Eiddo gyflawn."}, {"text_idx": "#000016", "text": "Esbonia Cai Phillips, myfyriwr ifanc o Flaen-y-coed Sir Ga\u0302r, fydd yn galw am Ddeddf Eiddo yn y rali:\n\"Bydd y Gymdeithas yn parhau i bwyso ar Awdurdodau Lleol i ddefnyddio'r grymoedd newydd i reoli gormodedd ail gartrefi a llety gwyliau yn llawn, ond mae'r broblem dai yn ehangach yn Sir Ga\u0302r. Bydda i'n chwilio am rywle i fyw yn y sir yn y dyfodol agos ond does dim posib i'r mwyafrif o bobl ifanc y sir gystadlu gyda phobl gyfoethocach sy'n symud i'r sir i fyw yn barhaol tra bod marchnad agored am dai.\n\"Byddwn felly'n troi'r pwyslais at fynnu Deddf Eiddo gyflawn a fydd yn rheoli'r farchnad, yn blaenoriaethu pobl leol, ac yn caniata\u0301u gosod amodau lleol ar berchnogaeth tai a thir. Fel arall caiff pobl ifanc eu gorfodi allan o'u cymunedau ac ni bydd dyfodol i gymunedau Cymraeg.\""}, {"text_idx": "#000018", "text": "Yn dilyn rali wrth Neuadd y Sir am 2pm, disgwylir i rai cannoedd o gefnogwyr orymdeithio trwy'r dref i swyddfa Llywodraeth Cymru yn Rhes Picton."}]